- 1 Tɛsalonika
- <
- 4
- >

4
Nce wvù Nyo' kooŋke
1 2:13; Kolo 1:10; 2Tɛs 3:6Keemɛɛse boom bo bwee wese le, bese lɛke ben kule lo can diɛwɛ bonyii bò nu ɛ taashɛ yî Tata Jisos e, lɛ no ben to yɛɛyɛɛ ɛ̂ bese no ben kɛŋke keecee no Nyo' kooŋke, ɛ ɛ̀ nu kɛ naa wase no ben cee keseen, ben egeè kɛ nonɛn gɛne lo fwe fwe. 2 Ben kee wase bontefe bò bese to nyaɛ ɛ̂ ben ɛ̂ mvuŋgay mvu Tata Jisos e. 3 5:23; 1Kol 6:13; Ibu 10:10Fiɛɛ fì Nyo' kooŋke nu lɛ ben eceè diɛwɛ bonyii bò ɛ̀ nu bo Nyo' le. Fo ben ejaaŋkè kenjaŋ kɛ. 4 Wee mwaaŋ mwaaŋ ben e kɛŋke keekee keejici ye ye le ɛ̂ je yì yuule kɛŋke n'wvum e. * Kɛnɛɛ lɛ, “Wee mwaaŋ mwaaŋ ben e kɛŋke keekee keekɛŋke kpwɛse ɛ̂ je yì yuule, kɛŋke n'wvum e.” 5 Fo ye wee enù kɛ lo yvuwse, ŋɛyte diɛwɛ yi wee ketum kè yaa kee kɛ Nyo' kɛ le. 6 Fo wee ege kebefɛ kɛnɛɛ ege jay mvu bô waa bwee yî saaka wvudvu wvun e kɛ. Bese to nu ɛ jeme wase ciise lo ɛ̂ ben ɛ ɛ̀ bɛɛ lo lɛ Tata nu ke elaŋ ŋgɛw yî bonyii bò gee mwɛɛm mvun mvunciim e. 7 4:3; 1Bi 1:15-16Ben ekeè lɛ kɛ Nyo' to teŋe beene lɛ beene eceè ɛ ɛ̀ nu nce nnyɛn kɛ. Wvú to teŋe lɛ beene eceè nce wvù yuule. 8 1Kol 6:19-20Fí ɛ mum ɛ no nu lɛ naa yɛɛ wvù tun keeyuw ntefe wvun e nu ɛ kɛ wvú tun keeyuw ɛ ɛ̀ nu wee wvu wum e kɛ. Wvú tun keeyuw ɛ ɛ̀ nu Nyo' wvù nyaa Keyoy kew ke Yuule ɛ̂ ben e.
9 Yɛli 31:33-34; Gal 6:10; Ɛfɛ 5:2Fi ɛkumɛ keŋkoŋɛn kè ben ekɛŋkè fô boom bo bwee wene le bo mbee le nu ɛ kɛ shiee nu dvú fô ben e wvù bó ebvuu esaaŋke ɛkumɛ fifiɛ ɛ̂ ben kɛ. Fifin nu fiɛɛ ɛ ben kebɛɛ nu ɛ Nyo' to yɛɛyi wase ben no ɛ̀ nulo ɛ́ ben ekoŋenè bikuu binɛn. 10 2Tɛs 3:4Yî kecɛɛy e, ben kooŋke naa wase boom bo bwee wene le bocii bo ɛ̂ keba kè Masedonia le. Geenɛn boom bo bwee wese le, bese bvuu teete kɛ ben lɛ ben egeè kɛ nonɛn gɛne lo fwe fwe. 11 2:9; Ɛfɛ 4:28; 2Tɛs 3:10, 12Shiee wene baay enù ɛ ɛ̀ nu keecee nce wvu nyɛkeey, yaa leese kɛ diuw fô mwɛɛm mvu bonyii le kɛ. Ben elemtè bô can yene no bese to teetɛɛ ben. 12 1Kol 5:12-13; Kolo 4:5Nonɛn ɛ́ bonyii bo ɛkfuŋ emum enyaa n'wvum ɛ̂ ben, ben saa ebvuu etaale wee mvu yî fiɛɛ le kɛ.
Ɛkumɛ kefew kè Tata nu ke ekase eto le
13 5:1-2; 1Kol 15:51-52 1Kol 15:18-19; Ɛfɛ 2:12Boom bo bwee wese le, kɛ bese gomte lɛ ben enu kenjiwe le ɛkumɛ bonyii bò nu ɛ kpwekɛn wase kɛ. Bese gomte lɛ ben ekiɛɛ wvu lɛ fo ben enu yii yii diɛwɛ bonyii bò yaa taale kɛ fwe yî fiɛɛ le kɛ. 14 Lum 14:9; 1Kol 15:3-4, 12, 20Beene nu ɛ bee lɛ Jisos to nu ɛ kpwe kase buy yî kpwe le, ɛ ɛ̀ nu kɛ lɛŋlɛŋ no Nyo' nu ke ekase etfuse jim bonyii bò to kpwekene ɛ bó ɛ taashɛ bô bo Jisos, ɛ́ bó ke enu bô wvú. 15 1Kol 7:10, 25Bese jemyi fin bii ɛ ɛ̀ nu diɛw Tata le, lɛ kɛ beene bò nu ɛ shɛɛ ɛjim bò nu ke ebɛɛ dvú yî kefew kè Tata nu ke etoo le nu ke esa fwe dvu bonyii bò nu ɛ kpwekɛn wase kɛ. 16 1Kol 15:23Ben ekeè lɛ Tata kebɛɛ nu ke enɛ fowe eshiile too wamte foweɛwe bô diɛw yì tɛmyi, ɛ ɛkolɛ ke bonceendaa bo Nyo' le fuuŋke tɛn, ɛ soŋ Nyo' jemyi. Ɛ́ bonyii bò to kpwekene ɛ bó ɛ taashɛ wase bô bo Klistu emum eyaw ebuy. 17 Jon 12:26; Lum 5:17; Fili 3:20Nonɛn ɛ́ Nyo' emum ecun beene bò nu ɛ shɛɛ bò bɛɛ dvú noo bó ntaashɛ le ɛ̂ kembɛw e keegɛn etasɛn beene bo Tata ɛ̂ kebulɛ le. Ɛ́ beene bo Tata ke emum enu sekecii. 18 Nonɛn ben emum elɛɛsè fitele fi wee noo wee le bô njeme wvun.

- 1 Tɛsalonika
- <
- 4
- >

4:1 2:13; Kolo 1:10; 2Tɛs 3:6

4:3 5:23; 1Kol 6:13; Ibu 10:10

*4:4 Kɛnɛɛ lɛ, “Wee mwaaŋ mwaaŋ ben e kɛŋke keekee keekɛŋke kpwɛse ɛ̂ je yì yuule, kɛŋke n'wvum e.”

4:7 4:3; 1Bi 1:15-16

4:8 1Kol 6:19-20

4:9 Yɛli 31:33-34; Gal 6:10; Ɛfɛ 5:2

4:10 2Tɛs 3:4

4:11 2:9; Ɛfɛ 4:28; 2Tɛs 3:10, 12

4:12 1Kol 5:12-13; Kolo 4:5

4:13 5:1-2; 1Kol 15:51-52

4:13 1Kol 15:18-19; Ɛfɛ 2:12

4:14 Lum 14:9; 1Kol 15:3-4, 12, 20

4:15 1Kol 7:10, 25

4:16 1Kol 15:23

4:17 Jon 12:26; Lum 5:17; Fili 3:20

© 2011 WBT